Izziņa par atzinumos sniegtajiem iebildumiem par

|  |
| --- |
| **grozījumiem Ministru kabineta 2011. gada 6. septembra noteikumos Nr. 698 "Noteikumi par mikroaizdevumiem un grantiem Latvijas un Šveices sadarbības programmas individuālā projekta "Mikrokreditēšanas programma" ietvaros"****(turpmāk – MK noteikumi Nr.698)** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.04.2020., 20.04.2020. atkārtota saskaņošana |
|  |  |
| Saskaņošanas dalībnieki  | Finanšu ministrija, Tieslietu ministrija, Zemkopības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav attiecināms |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Noteikumu projekts** | **Finanšu ministrijas 15.04.2020. atzinums** **Nr.12/A-7/1940**1. Ņemot vērā, ka Ministru kabineta 2011. gada 6. septembra noteikumos Nr. 698 "Noteikumi par mikroaizdevumiem un grantiem Latvijas un Šveices sadarbības programmas individuālā projekta "Mikrokreditēšanas programma" ietvaros" (turpmāk – MK noteikumi Nr.689) atbalstu aizdevumu veidā piešķir saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas Regula Nr. 1407/2013), lai nodrošinātu, ka komercdarbības atbalsts tiek piešķirts atbilstoši komercdarbības atbalsta normām, lūdzam noteikumu projektu papildināt sekojoši:

1.1. MK noteikumu Nr.689 10.1 punktu papildināt ar vārdiem “vai tas atbilst normatīvajos aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru.”;1.2. Attiecībā uz atbalstu aizdevumu veidā MK noteikumos Nr.689 noteikt, kādā veidā tiek noteikts atbalsta bruto dotācijas ekvivalents, proti, saskaņā ar Komisijas Regulas Nr. 1407/2013 4.panta 3.b) un/vai 3.c) apakšpunktu un /vai bruto dotācijas ekvivalents būs visa aizdevuma summa. Vēršam uzmanību, ka gadījumā, ka bruto dotācijas ekvivalents tiek aprēķināts saskaņā ar Komisijas Regulas Nr. 1407/2013 4.panta 3.b) apakšpunktu, MK noteikumus Nr.689 ir nepieciešams papildināt ar nosacījumu par nepieciešamību nodrošināt aizdevuma nodrošinājumu vismaz 50% apmērā no aizdevuma1.3. MK noteikumos Nr.689 noteikt, kurš brīdis tiks uzskatīts par juridiski saistošu, kad atbalsta saņēmējam radīsies likumīgas tiesības saņemt de minimis atbalstu (piemēram, lēmums par atbalsta piešķiršanu vai līguma parakstīšanas datums). Skaidrojam, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā uzskatāms, ka saskaņā ar Komisijas regulu Nr. 1407/2013, atbalsts piešķirts tā saņēmējam. Skaidrojam, ka Komisijas regulas (ES) Nr. 1407/2013 3. panta 4. punkts nosaka, ka de minimis atbalstu uzskata par piešķirtu brīdī, kad uzņēmumam saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā de minimis atbalsts uzņēmumam izmaksāts;1.4. MK noteikumos Nr.689 noteikt termiņu, kādā ir pieņemams lēmums par de minimis atbalsta piešķiršanu, ievērojot Komisijas Regulas Nr.1407/2013 7.panta 4.punktu un 8.pantu;1.5. MK noteikumus Nr.689 papildināt ar punktu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr. 1407/2013 prasības, piemēram, šādā redakcijā: *“**Ja atbalsta saņēmējs ir pārkāpis Komisijas regulas Nr. 1407/2013 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi*.”, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)); | **Ņemts vērā** | **Noteikumu projekts papildināts ar 4.punktu šādā redakcijā:**“4. Papildināt noteikumus ar 20.5 līdz 20.8 punktu šādā redakcijā:"20.5 Sabiedrība "Altum" saimnieciskās darbības uzsācējam vai mikrouzņēmumam de minimis atbalstu piešķir, pieņemot lēmumu par aizdevuma piešķiršanu.20.6 Lēmums par de minimis atbalsta piešķiršanu tiek pieņemts, ievērojot Komisijas Regulas Nr. 1407/2013 7. panta 4. punktu un 8. pantu.20.7 Subsīdijas ekvivalentu saimnieciskās darbības veicējam vai mikrouzņēmumam aprēķina kā starpību starp procentu maksājumu summu, kura būtu jāmaksā, piemērojot atsauces likmi, kas aprēķināma saskaņā ar Eiropas Komisijas Latvijai apstiprināto atsauces likmi, ko nosaka atbilstoši Komisijas paziņojumam par atsauces likmes un diskonta likmes noteikšanas metodes pārskatīšanu (Eiropas Savienības Oficiālais Vēstnesis, 2008. gada 19. janvāris, Nr. C 014), un saimnieciskās darbības veicēja faktiski samaksāto procentu maksājumu summu. Ja saimnieciskās darbības veicējam vai mikrouzņēmumam saskaņā ar šo noteikumu 12.1 punktu tiek pagarināts aizdevuma termiņš, tad tiek veikts arī papildus saņemtās subsīdijas ekvivalenta aprēķins. 20.8 Ja atbalsta saņēmējs ir pārkāpis Komisijas regulas Nr. 1407/2013 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172))."” |
|  | **Anotācija** | **Finanšu ministrijas 15.04.2020. atzinums Nr.12/A-7/1940**Papildināt anotācijas V sadaļas 1.tabulu ar attiecīgo noteikumu projektu punktu izvērtējumu pret attiecīgajām Komisijas Regulas Nr.1407/2013 normām. | **Ņemts vērā** | Papildināta anotācijas V sadaļas 1.tabula |
|  | **Noteikumu projekts** | **Finanšu ministrijas 15.04.2020. atzinums Nr.12/A-7/1940**Ņemot vērā, ka gadījumos, ja tiek pagarināts iepriekš noteiktais aizdevuma atmaksas termiņš, minētais pagarinājums ir kvalificējas kā jauns valsts atbalsts un tā sniegšanai ir nepieciešams veikt izvērtējumu atbilstoši visiem piemērojamā valsts atbalsta regulējuma nosacījumiem, kā arī ir jāveic bruto subsīdijas ekvivalenta pārrēķins, lai darījumā precīzi atspoguļotu papildus piešķirto valsts atbalsta elementu, lūdzam noteikumu projektu papildināt ar nosacījumu, ka, pagarinot iepriekš izsniegtā aizdevuma termiņu, atbalsta piešķīrējiestādei ir jāveic atkārtots izvērtējums atbilstoši visiem piemērojamā valsts atbalsta regulējuma nosacījumiem un jāveic bruto subsīdijas ekvivalenta pārrēķins, ņemot vērā pagarināto aizdevuma atmaksas termiņu, t.sk., paredzot nosacījumu de minimis atbalsta uzskaites sistēmā reģistrēt jaunu valsts atbalsta piešķīrumu, ievērojot to, ka netiek pārsniegts de minimis atbalsta maksimāli pieļaujamais robežlielums viena vienota uzņēmuma līmenī. | **Ņemts vērā** | **Noteikumu projekta 4.punkā iekļauts 20.7 punkts šādā redakcijā:**“20.7 Subsīdijas ekvivalentu saimnieciskās darbības veicējam vai mikrouzņēmumam aprēķina kā starpību starp procentu maksājumu summu, kura būtu jāmaksā, piemērojot atsauces likmi, kas aprēķināma saskaņā ar Eiropas Komisijas Latvijai apstiprināto atsauces likmi, ko nosaka atbilstoši Komisijas paziņojumam par atsauces likmes un diskonta likmes noteikšanas metodes pārskatīšanu (Eiropas Savienības Oficiālais Vēstnesis, 2008. gada 19. janvāris, Nr. C 014), un saimnieciskās darbības veicēja faktiski samaksāto procentu maksājumu summu. Ja saimnieciskās darbības veicējam vai mikrouzņēmumam saskaņā ar šo noteikumu 12.1 punktu tiek pagarināts aizdevuma termiņš, **tad no jauna tiek izvērtēta un pārbaudīta atbilstība *de minimis* atbalsta nosacījumiem un tiek veikts subsīdijas ekvivalenta aprēķins**.” |
|  | **Noteikumu projekts, anotācija** | **Finanšu ministrijas 15.04.2020. atzinums Nr.12/A-7/1940**Lai nodrošinātu, ka šo noteikumu ietvaros piešķirtais de minimis atbalsts netiek apvienots ar atbalstu, kas atbilstoši Eiropas Komisijas 2020.gada 23.marta lēmumam lietā SA.56722 (turpmāk – EK lēmums lietā SA.56722) tiek sniegts saskaņā ar Ministru kabineta 2020.gada 19.marta noteikumiem Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” un Ministru kabineta 2020.gada 19.marta noteikumiem Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība”, lūdzam papildināt noteikumu projektu ar normu, piemēram, šādā redakcijā:“Atbalstu šo noteikumu ietvaros nevar apvienot ar atbalstu, kuru atbilstoši Eiropas Komisijas pieņemtajam lēmumam sabiebrība "Altum" sniedz saskaņā ar Ministru kabineta noteikto kārtību par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība, un saskaņā ar Ministru kabineta noteikto kārtību par garantijām saimnieciskās darbības veicējiem, kuru darbību ietekmējusi Covid-19 izplatība.”Lūdzam ar attiecīgu skaidrojumu papildināt arī noteikumu projekta anotāciju, atsaucoties uz EK lēmumu lietā SA.56722. | **Ņemts vērā** | **Noteikumu projekts papildināts ar 3. punktu šādā redakcijā:**“3. Papildināt noteikumus ar 19.2 punktu šādā redakcijā:"19.2 Atbalstu šo noteikumu ietvaros nevar apvienot ar atbalstu, kuru atbilstoši Eiropas Komisijas pieņemtajam lēmumam sabiebrība "Altum" sniedz saskaņā ar Ministru kabineta noteikto kārtību par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība, un saskaņā ar Ministru kabineta noteikto kārtību par garantijām saimnieciskās darbības veicējiem, kuru darbību ietekmējusi Covid-19 izplatība."”**Atbilstoši precizēta arī anotācija** |
| **Priekšlikumi** |
|  | **Noteikumu projekts** | **Finanšu ministrijas 15.04.2020. atzinums Nr.12/A-7/1940**Ņemot vērā, ka noteikumu projekts izstrādāts saistībā ar Covid-19 negatīvo ietekmi uz uzņēmumu saimniecisko darbību un maksātspēju, lūdzam precizēt noteikumu projektu, nosakot 12.1 punkta darbības termiņu. | **Ņemts vērā** | **Noteikumu projekts papildināts ar 5.punktu šādā redakcijā:**“5. Papildināt noteikumus ar 26. punktu šādā redakcijā:"26. Šo noteikumu 12.1 punkts ir piemērojams līdz 2020. gada 31. decembrim."” |
|  | **Vispārīgs priekšlikums** | **Finanšu ministrijas 15.04.2020. atzinums Nr.12/A-7/1940**Ņemot vērā, ka Ministru kabineta 2011.gada 6.septembra noteikumos Nr.698 "Noteikumi par mikroaizdevumiem un grantiem Latvijas un Šveices sadarbības programmas individuālā projekta "Mikrokreditēšanas programma" ietvaros" ietvaros atbalstu aizdevumu veidā piešķir saskaņā ar Komisijas 2013.gada 18.decembra Regulu (ES) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352), kuras piemērošana ir Zemkopības ministrijas kompetencē, lūdzam šos noteikumus saskaņot arī ar Zemkopības ministriju, jo nepieciešams iekļaut aktuālās valsts atbalsta normas, tai skaitā jāprecizē punkti par *de minimis* atbalsta uzskaites kārtību, jo šobrīd tā ir vienota kārtība visām nozarēm. | **Ņemts vērā** | 15.04.2020. Noteikumu projekts saskaņots ar Zemkopības ministriju. |
|  | **Noteikumu projekts** | **Tieslietu ministrijas 17.04.2020. atzinums Nr.1-9.1/389**Lūdzam visos četros minētajos projektos norādīt nosacījumu, kad iespējams pagarināt aizdevuma termiņu. Proti, lūdzam norādīt, ka termiņa pagarinājums saistīts ar 2020. gada Covid-19 pandēmiju, jo pēc situācijas stabilizēšanās minētās normas varētu izmantot nelabticīgi. | **Ņemts vērā** | Anotācijā ir norādīts, ka aizdevuma termiņa pagarinājums ir saistīts ar COVID19 ietekmi, tāpat Noteikumu projekts papildināts ar 5.punktu šādā redakcijā:“5. Papildināt noteikumus ar 26. punktu šādā redakcijā:"26. Šo noteikumu 12.1 punkts ir piemērojams līdz 2020. gada 31. decembrim." |
| Atbildīgā amatpersona |  |
|  | (paraksts)\* |

Kristaps Soms

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Uzņēmējdarbības konkurētspējas departamenta direktors  |
| (amats) |
| Tālr. 67013299 |
| (tālruņa un faksa numurs) |
| Kristaps.Soms@em.gov.lv |
| (e-pasta adrese) |

Kristīne Priedīte 67013241

Kristine.Priedite@em.gov.lv